Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 10350

2. Repülőgép felszálló teljesítmény korlátozások 2.1 A repülőgép nem szállhat fel olyan tömeggel, amely meghaladja a repülésvégrehajtási kézikönyvben a repülőtér tengerszint feletti magasságára valamint a felszállás időpontjában uralkodó külső levegő hőmérsékletre meghatározott felszállósúlyt (tömeget). 2.2 A repülőgép nem szállhat fel olyan tömeggel, amely a célállomásig vagy a célállomás kitérő repülőtérig való repülése során normál esetben elfogyasztott tüzelőanyag és olaj mennyiség figyelembevételével meghaladja a repülésvégrehajtási kézikönyvben az összes érintett repülőtér tengerszint feletti magasságára valamint a leszállás várható időpontjában uralkodó külső levegő hőmérsékletre meghatározott leszállósúlyt (tömeget). 2.3 A repülőgép nem szállhat fel olyan tömeggel, amely meghaladja azt az értéket, ami megfelel a 2007/70/II. szám repülésvégrehajtási kézikönyvben található legalacsonyabb felszálló távolságoknak. Ezek a 2.3.1 – 2.3.3 pontokban jelzett távolságok megfelelnek az igénybe vett repülőtér, futópálya, biztonsági és végbiztonsági területek tengerszint feletti magasságának, a futópálya és a biztonsági terület lejtviszonyainak, a végbiztonsági terület síkja lejtésének valamint a felszállás időpontjában uralkodó külső hőmérsékleti és szélviszonyoknak. 2.3.1 A szükséges felszállási nekifutási távolság ne haladja meg a futópálya hosszát. 2.3.2 A szükséges gyorsításból történő megállási távolság ne haladja meg a futópálya és ahol van, a végbiztonsági megállási terület együttes hosszát. 2.3.3 A szükséges felszállási távolság ne haladja meg a futópálya és ahol van a biztonsági terület együttes hosszát, kivéve hogy a futópálya és a biztonsági terület hosszának összegét semmi esetre sem vehetik többnek, mint a futópálya hosszának másfélszerese. 2.4 Ne vegyék figyelembe a végbiztonsági megállási vagy a biztonsági terület hosszát, amennyiben azok nem felelnek meg a 14. Annex I. kötet vonatkozó előírásainak. Megjegyzés: A rendelkezésre álló futópálya hossz meghatározásakor vegyék figyelembe a futópálya igénybe vehető hosszának a repülőgép kigurulása miatt bekövetkező csökkenését, ha van ilyen.

Source: https://magyarkozlony.hu/hivatalos-lapok/4c6310a937d14bac566ee9c9d944896656c292dd/dokumentumok/5a6ac3c6db12e692ae41096677ad5f072d2cc9f3/letoltes